Nepal
Nepalin demokraattinen liittotasavalta eli Nepal on sisämaavaltio Aasiassa. Nepal sijaitsee Kiinan ja Intian välissä, kutakuinkin puoliksi Himalajan vuoristossa ja puoliksi sen juurella. Valtion alueella sijaitsee kahdeksan maailman kymmenestä korkeimmasta vuorenhuipusta. Nepalin lähes 31 miljoonasta asukkaasta suurin osa on hinduja.
Nepalin piirikunnat
Luonnonmaantieteen perusteella Nepal ja sen piirikunnat jaetaan tavallisesti kolmeen "ekologiseen" vyöhykkeeseen (pohjoisesta etelään): vuoristo (16 piirikuntaa), kumpu (39) ja tasanko (eli Terai, 20). Kukin piirikunta sisältää kaksi tai useampia eri kasvillisuusvyöhykkeitä.